﻿ ORDINUL FRAŢILOR MINORI CONVENTUALI Doamne, ce vrei să fac eu? PRIMA ETAPĂ 2005-2006 De la nelinişte şi de la căutarea existenţială la convertire CENTENARUL ORIGINILOR CARISMEI FRANCISCANE Doamne, ce vrei să fac eu? „Domnul mi-a îngăduit mie, fratele Francisc, ” să încep astfel să fac pocăinţă [Test 1: FF 110] 1. Dragi fraţi, Domnul să vă dăruiască pace! Aşa cum este clar afirmat în documentul programatic „Împreună cu Francisc în urmarea lui Cristos, astăzi”, celebrarea celui de-al VIII-lea centenar al originilor carismei franciscane, 1205/1209-2005/2009, este pentru noi, Franciscanii, o ocazie de „a face memoria” originilor noastre, îndreptându-ne privirea spre Sf. Francisc de Assisi, pentru a regăsi, cu o forţă nouă, în viaţa Ordinului nostru şi a fiecăruia dintre noi, „scânteia inspiratoare din care a început i a Evangheliei, pe urmele seraficului Părinte. urmarea”1 lui Cristos ş Şi nouă, franciscanilor, ni se poate întâmpla, aşa cum de fapt li se întâmplă multora, să ne apropiem de Sf. Francisc ca de un fel de parabolă despre fericire, dar neîntrupată de realitate, aproape la fel ca şi cel care trăieşte într-o lume ideală şi magică, departe de preocupările vieţii. Trebuie să mărturisim că această imagine mângâie sentimentele noastre şi provoacă acea nostalgie a unei lumi fără griji, aproape o oază fericită în care ne simţim mai buni, mai curajoşi. Apoi, solicitaţi de iubirea lui Francisc pentru natură şi de lauda pe care o înalţă Domnului pentru creaţie, considerăm atenţia sa faţă de creaturi ca o anticipare a interesului ecologic în apărarea mediului; aşa cum, adesea, îl facem un promotor al mişcărilor pacifiste, dat fiind că el însuşi ne povesteşte în Testament că îi fusese revelat salutul cu care să întâmpine pe oricine ar fi întâlnit: Domnul să-ţi dăruiască pacea! Poet... om al păcii... al ecologiei... aspecte care îi conferă lui Francisc de Assisi acea simpatie pentru care chiar şi necredincioşii sau cei aflaţi departe de experienţa credinţei se apropie de el cu respect, duioşie şi interes. Din toate acestea, adesea, facem obiect de reflecţie, conferind acestui om evanghelic o aură care desfigurează sensul existenţei sale. Nu ne putem permite să-l includem pe Francisc în această categorie: el este modelul pe care l-am îmbrăţişat pentru a trăi Evanghelia, pentru a ne conforma lui Cristos, pentru a fi discipolii Acelui sărac răstignit (cfr. Constituţii, n. 3 § 2). 2. Francisc este omul Evangheliei crezute şi trăite, omul care are privirea inimii constant fixată pe misterul lui Dumnezeu: Cristos Isus întrupat, mijlocitor între Tatăl şi oameni, răstignit şi înviat. Aventura lui începe de la icoana Crucifixului de la San Damiano: Du-te, Francisc, şi repară casa mea care este toată în ruină! Şi din acel moment, el s-a făcut „constructor” autentic al Bisericii, în mărturie şi în anunţarea Evangheliei, pe care o luase pentru sine şi pentru fraţi ca Regulă de viaţă. Acest mandat a devenit pentru el angajare operantă de evanghelizare prin însăşi existenţa lui simplă şi săracă şi, spun biografii, acolo pe unde trecea îi chema pe toţi la convertire şi la schimbarea vieţii, aţintind ochiul interior spre Cristos Isus, pentru a porni de acolo cu un sens diferit al vieţii, cu o privire nouă şi iluminată de Cuvântul Domnului, cu o inimă capabilă de iertare şi făcătoare de pace. Homo alterius saeculi, „omul altui timp”, cel veşnic, cel al lui Dumnezeu, acel timp care nu are timp, dar este mereu acelaşi timp actual cu fiecare generaţie. Au trecut 800 de ani şi totuşi este viu şi de actualitate, pentru acea „utopie evanghelică” pe care o menţine vie ca jăraticul sub cenuşa cotidianului. 3. Celebrarea acestui centenar, aşadar, ne permite să regăsim semnificaţia adeziunii noastre la chemarea Domnului şi, în acelaşi timp, ne ajută să întemeiem din nou viaţa noastră pe carisma căreia Duhul Sfânt i-a dat naştere în Biserică prin Francisc de Assisi. Cu siguranţă, schimbarea vremurilor, a istoriei, a culturii, ne provoacă la confruntarea şi înţelegerea propriei carisme, pentru 1 CIVCSVA, Istruzioni “Ripartire da Cristo”, n. 22, Roma, 19 mai 2002. a o putea înţelege mai bine şi a o activa la dimensiunea vieţii de zi cu zi. Carisma nu este o posibilitate de viaţă, ci este ceea ce constituie identitatea noastră, este darul Duhului Sfânt confirmat de Biserică. În această optică, trăirea şi celebrarea Centenarului înseamnă tocmai întoarcerea la originile formei noastre de viaţă şi, de acolo, să repornim într-un reînnoit angajament de viaţă evanghelică. „Devine astăzi imperioasă, pentru fiecare Institut, necesitatea unei reînnoite referinţe la Regulă, pentru că în ea şi în Constituţii este inclus un itinerar de urmare, calificat de o carismă specifică, autentificată de Biserică. O consideraţie în creştere pentru Regulă nu va uita să ofere persoanelor consacrate un criteriu sigur pentru a căuta formele potrivite ale unei mărturii care să ştie să răspundă cerinţelor momentului fără să se îndepărteze de inspiraţia iniţială”2. A face memorie 4. În biografiile din Izvoarele franciscane este descris episodul, deja confirmat de istoriografi, întâmplat probabil în 1209, când Francisc s-a dus la papa pentru a cere aprobarea Regulii: „Să mergem la Maica noastră, sfânta Biserică romană, şi să-i comunicăm papei ceea ce Domnul a început să facă prin intermediul nostru, cu scopul de a urma, conform voinţei şi a dispoziţiilor sale, icoană a Sfântului, care ne este reprezentată prin cuvintele ceea ce am început”3. Această biografului, devine un loc de fixat pentru a ne întoarce din nou la origini, pentru a reflecta împreună asupra a ceea ce Domnul a dat Bisericii prin Sărăcuţul din Assisi. Este o imagine care ne ajută „să facem memorie”, să celebrăm, să amintim şi să o prezentăm istoriei actuale, în acest timp atât de complex, dar şi atât de apropiat, datorită diferitelor armonii ale gândului, de timpul în care a trăit Francisc. Aşa cum este arătat în documentul citat mai înainte, pentru noi „a face memorie” nu înseamnă numai a aminti, ci „a celebra” semnificaţia evenimentelor din care au izvorât originile Ordinului, conduşi de Duhul Domnului, pentru a opera acea reînnoire a vieţii noastre de franciscani, conform inspiraţiilor originilor, prin care Biserica ne-a indicat anumiţi parametri: întoarcerea la Izvoare şi atenţia conştientă şi înţeleaptă la semnele timpului, pentru „a porni de la Cristos”, cu scopul de a „înfrunta largul” Împărăţiei lui Dumnezeu, prezent, activ şi în creştere în istorie, asumându-ne ca „icoană pedagogică” pe Sf. Francisc. El, în Testament, „face memoria” drumului, mai întâi personal şi apoi comunitar, pe care l-au parcurs el şi fraţii lui, sub inspiraţia Duhului, la elaborarea „formei de viaţă” aprobată de Papa Inocenţiu al III-lea şi, mai apoi, confirmată de Papa Honoriu al III-lea. De aceea, şi drumul nostru de celebrare a memoriei, va urma în mod fundamental, succedarea momentelor semnificative ale experienţei personale şi comunitare a Sf. Francisc şi a primilor săi tovarăşi, de la iscarea neliniştii existenţiale la primirea proiectului de viaţă inspirat de Dumnezeu şi aprobat de Biserică. Asumându-ne calea parcursă de Francisc şi de discipolii săi ca itinerar pedagogic, pentru a reciti calea vocaţiei noastre personale, pentru a aprofunda semnificaţia existenţei noastre de „fraţi minori”, în comuniune de viaţă şi de spirit, şi pentru a aprofunda conştiinţa vocaţiei şi a adeziunii noastre la Regulă şi la spiritualitate lăsate nouă moştenire de Francisc, dorim să reînnoim opţiunea noastră pentru radicalitatea Evangheliei ca răspuns la relativismul care inundă, la neliniştile existenţiale şi la întrebările despre sens care ne invadează pe noi înşine şi pe omul celui de-al treilea mileniu. 5. Cele patru etape ale itinerarului „memoriei”, care se va desfăşura în următorii patru ani, ne vor conduce la celebrarea centenarului darului Regulii (1209/2009) pe care Biserica, prin rugăciunea lui Francisc, ni l-a dat ca instrument fundamental pentru sfinţirea noastră: I. 2005/2006: „Doamne, ce vrei să fac eu?” – De la nelinişte şi de la căutarea existenţială la convertire. II. 2006/2007: „Domnul mi-a dat mie, fratele Francisc, să încep să fac pocăinţă...” – Francisc în urmarea lui Cristos. III. 2007/2008: „Domnul mi-a dat fraţi...” – Viaţa de fraternitate şi de misiune apostolică întemeiată pe Evanghelie. 2 IOAN PAUL AL II-LEA, Exortaţie Apostolică, Viaţa Consacrată, n. 37, Roma, 25 martie 1996, 3 Leggenda dei Tre Compagni, 46: FF 1455. IV. 2008/2009: „Regula şi viaţa Fraţilor Minori este aceasta: să observe Sfânta Evanghelie a Domnului nostru Isus Cristos...” – Darul Regulii. A trăi Evanghelia în comuniune de ascultare cu Biserica. Urând fiecăruia dintre voi, fraţilor, ca această celebrare centenară să poată fi o ocazie de a porni de la Cristos, printr-o reînnoită angajare a vieţii în urmarea lui Cristos pe urmele lui Francisc de Assisi, aş vrea, aşadar, să încep cu această primă Scrisoare a mea către Ordin, în acest parcurs oprindu-mă împreună cu voi asupra temei rugăciunii şi reflecţiei, sugerată pentru prima etapă a memoriei. De la nelinişte şi de la căutarea existenţială la convertire 6. Orice drum de convertire începe de la un eveniment deosebit, care dezlănţuie o inversiune a drumului parcurs. Şi în viaţa lui Francisc putem găsi, povestite de sursele biografice, o serie de episoade care se succed în lanţ şi care determină în el o schimbare a vieţii şi a atitudinii faţă de el însuşi, faţă de Dumnezeu, faţă de ceilalţi, faţă de lume. Este ca o maturizare lentă şi progresivă care se dezvoltă în interiorul inimii sale şi care îşi asumă aspectele unui adevărat travaliu, făcând să se nască în acest tânăr o nelinişte interioară care devine căutare, până la hotărârea de a transforma existenţa sa. Dar, trebuie să fim atenţi să nu intrăm în acea „lume magică” în care, uneori, îl exilăm pe Părintele Serafic, aproape ca şi cum itinerarul său de convertire ar fi o „poveste”, despărţită de realitatea pe care noi, oamenii celui de-al treilea mileniu, o trăim zi de zi. Ceea ce ne uimeşte, în ciuda celor 800 de ani trecuţi, este actualitatea a ceea ce se întâmplă în viaţa lui Francisc, care a avut parte de tot efortul de a modifica parametrii de referinţă adoptaţi până în momentul în care prezenţa Domnului a bătut la uşa inimii sale. Interpreţii unui vis 7. Pentru a înţelege de unde începe convertirea lui Francisc, aş vrea să pornesc de la o imagine din Sfânta Scriptură, care ne poate ajuta să înţelegem mai bine dinamica a ceea ce se întâmplă în inima sărăcuţului din Assisi. Cunoscuta pagină a visului lui Iacob, pe care o găsim în cartea Genezei (28, 10-19), ne ajută să parcurgem un itinerar prin intermediul elementului comun al somnului, pe care îl regăsim şi la Francisc, în episodul de la Spoleto. Iacob plecă din Bersabea şi se îndreptă spre Carran. Se opri, astfel, într-un loc, unde petrecu noaptea, pentru că soarele asfinţise; luă o piatră, şi-o puse drept pernă şi se culcă în acel loc. Avu un vis: o scară se sprijinea pe pământ, în timp ce vârful ei ajungea la cer; şi, iată, îngerii lui Dumnezeu urcau şi coborau pe ea. Iată, Domnul îi stătea înainte şi îi zise: «Eu sunt Domnul, Dumnezeul lui Avram, părintele tău, şi Dumnezeul lui Isac. Pământul pe care eşti culcat ţi-l voi da ţie şi seminţiei tale. Seminţia ta va fi ca şi pulberea pământului şi te vei întinde la apus şi la răsărit, la miazănoapte şi la miazăzi. Şi vor fi binecuvântate, prin tine şi prin seminţia ta, toate naţiunile pământului. Iată, eu sunt cu tine şi te voi ocroti oriunde vei merge; apoi te voi face să te întorci în această ţară, pentru că nu te voi părăsi fără să fi făcut tot ce ţi-am spus». Atunci, Iacob se trezi din somn şi zise: «Desigur, Domnul se află în acest loc, iar eu nu ştiam». Se temu şi zise: «Cât este de înfricoşător acest loc! Aceasta este chiar casa lui Dumnezeu, aceasta este poarta cerului». Dimineaţa devreme, Iacob se sculă, luă piatra pe care şi-o puse drept pernă, o înălţă ca pe o piatră de mormânt şi vărsă ulei în vârful ei. Şi numi acel loc Betel, în vreme ce mai înainte oraşul se numea Luz. În lumea biblică a vechiului Orient, visul este considerat ca un spaţiu al misterului şi ca un loc al revelaţiei; este o experienţă care se desfăşoară aproape întotdeauna noaptea, în somn. Se pot constata două feluri de vis: un vis mesaj, în care este transmis un ordin al divinităţii, şi un vis simbolic, care anunţă viitorul. În cel al lui Iacob, găsim ambele semnificaţii: este un vis mesaj care anunţă viitorul. 8. La citirea acestei pagini, să păstrăm pe fondul său visul lui Francisc la Spoleto, încercând să facem un fel de lectură sinoptică. Să ne reamintim că aproape toate sursele biografice povestesc că începutul drumului de convertire a lui Francisc şi-a luat direcţia din acest fapt, pe care-l relatează despre paşii săi, în timp ce parcurgea drumul în căutarea „succesului” şi a ambiţiei de a deveni cavaler, adevărat „vis” care umplea gândurile sale. Pornind, aşadar, la drum, a ajuns până la Spoleto, iar aici a început să nu se simtă bine. Totuşi, preocupat de călătoria sa, în timp ce se odihnea, în aţipire a auzit o voce care-l întrebă unde se îndrepta. Francisc şi-a expus ambiţiosul său proiect. Iar acela: «Cine poate să-ţi fie mai de folos: stăpânul sau sluga?». A răspuns: «Stăpânul». Acela a reluat: «Atunci de ce părăseşti stăpânul pentru a o urma pe slugă, şi pe prinţ pentru supus?». Atunci Francisc a întrebat: «Doamne, ce vrei să fac eu?». Încheie vocea: «Întoarce-te în oraşul tău şi acolo ţi se va spune ce trebuie să faci; pentru că viziunea care ţi-a apărut trebuie să o interpretezi în cu totul alt sens». Trezindu-se, el a început să reflecteze atent asupra acestei revelaţii. În timp ce visul precedent, cu totul îndreptat cum era el spre succes, l-a făcut aproape să-şi iasă din sine de fericire, această nouă viziune l-a obligat să se reculeagă înlăuntrul său. Mirat, se gândea şi iarăşi se gândea atât de intens la mesajul primit, că în acea noapte nu mai reuşi să închidă nici un ochi. Dis-de-dimineaţă, în mare grabă a îndreptat calul spre Assisi, împăcat şi bucuros. Şi aştepta ca Dumnezeu, a cărui voce a auzit-o, să-i dezvăluie voinţa sa, arătându-i calea mântuirii. Deja inima lui era schimbată. Nu-l mai interesa expediţia în Puglia: râvnea numai să se conformeze la voinţa divină (3Comp 6: FF 1401). Din aceste texte reies unele aspecte asupra cărora ne oprim atenţia: 9. A. Călătoria. Textul se deschide cu o plecare: cunoaştem povestirea care precede episodul visului de la Betel: Iacob este pe cale să fugă, îngrozit de ameninţările fratelui Esau, pe care el l-a înşelat sustrăgându-i moştenirea de întâi născut. Motivul călătoriei este o fugă, Iacob este un om înfricoşat şi, în acelaşi timp, în căutare de ceva; el are cu sine binecuvântarea smulsă de la părintele Isac, prin care moşteneşte suveranitatea clanului familial şi promisiunea făcută de Dumnezeu lui Avram. Dacă ne uităm la textul Izvoarelor, şi episodul povestit în Legenda celor Trei Tovarăşi, observăm că se începe cu o călătorie: Pornind, aşadar, la drum, a ajuns până la Spoleto, iar aici a început să nu se simtă bine. Francisc se află în călătorie spre Puglia, unde credea că o să câştige, pe câmpul de luptă, titlul de cavaler. Cu câteva zile înainte avuse un alt vis: văzuse pe cineva care-l chema şi-l conducea într-un „palat splendid, al unei foarte frumoase soţii, plin de armuri… se întreba în linişte ce să însemne toate acestea… şi cineva îi spunea că totul era al său şi pentru cavalerii lui…”4 Aceasta îl pune în mişcare: are un obiectiv, o motivaţie care îl împinge spre căutare, dar există ceva care limitează elanul său: aici a început să nu se simtă bine. Este o căutare care porneşte de la neliniştea pe care tânărul o observă în sine, este ceva care îl aduce la dezamăgirea de el însuşi. Francisc şi Iacob sunt pe drum, amândoi în căutarea a ceva care să astâmpere setea de mai mult: unul de a deveni „nobil cavaler”, celălalt de a găsi o soţie vrednică în seminţia propriului său trib (cfr. Gen 28,1-5). Neliniştea caracterizează călătoria celor doi: Francisc a început să nu se simtă bine, iar Iacob fugea de pericol. De la aceşti doi oameni aflaţi pe drum iese la iveală primul element de fond: chemarea Domnului este o chemare la a se mişca, la a urma Cuvântul Său, dar asta nu poate fi perceput imediat cu claritate, pentru că într-un prim moment Dumnezeu „nelinişteşte” inima. Urmarea lui Cristos începe de la dezamăgirea pe care o încercăm în viaţa zilnică, în curgerea zilelor; se află acolo unde simţim că obişnuinţa ia locul bucuriei, al entuziasmului. „Viaţa consacrată cere o tensiune reînnoită spre sfinţenia care, în simplitatea fiecărei zile, să aibă drept ţintă radicalismul predicii de pe munte, a iubirii exigente, trăită în raportul personal cu Domnul, în viaţa de comuniune fraternă”5. Suntem chemaţi, ca autentici urmaşi ai lui Francisc de Assisi, să reînnoim zilnic această sănătoasă tensiune a căutării, mai ales când viaţa de fiecare zi încearcă să ne prindă într-un vârtej de lucruri care ne ţin ocupaţi: ca şi Iacob, să fugim de pericolul de a sucomba, şi ca şi Francisc, să căutăm ceva mai mult şi să ne pornim la drum. 10. B. Locul. În cele două texte asupra cărora reflectăm este precizat un loc: în Izvoare este indicat cu numele unui oraş: „Spoleto”; în Geneză, în schimb, găsim un termen care nu defineşte un spaţiu geografic, ci mai degrabă o realitate spirituală; de fapt, în ebraică, acest cuvânt are semnificaţia precisă de „loc sacru”. Ne găsim, astfel, în faţa a două spaţii care ne poartă pe nivele diferite şi care definesc realitatea vieţii noastre, compusă din două aspecte în care ne punem în joc existenţa: spaţiul/locul în care trăim şi spaţiul sacru care ne constituie ca şi credincioşi şi religioşi. 4 Cfr. 3Comp 5: FF 1399 5 CIVCSVA, Istruzione “Ripartire da Cristo”, n. 20, Roma, 19 mai 2002. Spoleto şi locul sunt, amândouă, spaţiile de manifestare a Domnului; în ele, Dumnezeu i se revelează lui Francisc ca impuls de a merge mai departe urmând Cuvântul Său, iar lui Iacob ca prezenţă ascunsă între cutele obişnuinţei, de fapt, acel loc va avea un nume: Betel, sau Casa lui Dumnezeu. Trebuie să recuperăm, în existenţa noastră de franciscani, sensul acestei realităţi dualiste care ne constituie şi care se împleteşte în viaţa noastră în acel răspuns pe care-l dăm la chemarea Domnului. De la neliniştea călătoriei, care ne pune în mişcare, ajungem la căutarea locului „în care este Dumnezeu” şi unde stăm noi înşine. Este vorba, aşadar, de a împlini o migraţie, de a regăsi semnificaţia chemării noastre de a ne conforma lui Cristos, în sensul misterului care caracterizează prezenţa Fiului lui Dumnezeu întrupat. Într-un astfel de sens, „putem apela la unele locuri privilegiate, în care poate fi contemplat Chipul lui Cristos…: Cuvântul lui Dumnezeu… viaţa sacramentală… rugăciunea… exerciţiul caritabil, pentru că numai iubirea consimte să cunoască adar, este compus din diferite locuri care sunt pentru noi cu adevărat pe deplin Misterul”6. Locul, aş Casa lui Dumnezeu, pe care trebuie să ni le asumăm din nou, ca expresii ale vieţii noastre; locuri pe care trebuie să le căutăm şi să le aşezăm din nou în viaţa noastră zilnică, în eventualitatea că nu le-am mai frecventat. 11. C. Domnul. Al treilea element, care reiese din pagina biblică şi din aceea a Izvoarelor; Domnul însuşi este protagonistul celor două vise. Francisc aude vocea sa, în timp ce Iacob, mai mult decât să audă vocea, are o viziune: scara de la pământ la cer, iar îngerii lui Dumnezeu urcau şi coborau pe ea. Aici, experienţa lui Dumnezeu pentru cei doi oameni se diversifică şi se deschide spre două dimensiuni care implică respectiv urechile, organul auzului, şi ochii, organul văzului. Aşadar, Francisc aude, iar Iacob vede în timp ce aude. Călătoria spre locul unde este Dumnezeu ne poartă spre întâlnirea cu El, spre intrarea în relaţie cu El. Cele două elemente de bază pentru a intra în relaţie cu altcineva sunt tocmai auzul şi văzul, la acestea trebuie să se mai adauge un al treilea: gura/cuvântul; de fapt, atât Francisc cât şi Iacob, după ce au auzit şi văzut, răspund. Întrebarea pe care Domnul i-o pune lui Francisc devine o ocazie de a deschide un adevărat dialog, în timp ce pentru Iacob, se întâmplă altfel: el se află înaintea Domnului care îi vorbeşte. Un dialog are loc tocmai atunci când eu mă aflu înaintea unui interlocutor pe care îl văd, îl aud şi căruia îi vorbesc şi îi răspund. Iniţiativa, aşadar, este a lui Dumnezeu, care interpelează omul prin îngerii săi, care urcă şi coboară pe scara care face să comunice pământ şi cer, aşa cum Francisc, în visul său, expune ambiţiosul său proiect, căruia Dumnezeu îi răspunde cu o întrebare, ridicându-l progresiv, ca şi cum ar urca pe o scară, de la mintea sa la gândul lui Dumnezeu. Astfel, Francisc trece, prin diferite trepte, de la slugă la Stăpân, hotărând să schimbe orientarea obiectivului său. În puţine trăsături este schiţată aici dinamica rugăciunii care, în imaginea lui Iacob, este pusă în evidenţă prin cuvintele pe care Domnul i le adresează, asigurându-i un ţinut, binecuvântarea şi prezenţa lui. Sunt trei elemente care vorbesc despre apartenenţa la Dumnezeu, existenţa trăită în comuniune cu El şi apropierea Lui de om în viaţa zilnică. 12. D. Trezirea. Trezirea din somn caracterizează un al patrulea şi ultim element asupra căruia vreau să mă opresc. Este interesant de observat că în cele două texte trezirea este definită în mod diferit. Pentru Francisc devine o lumină care-l face să sară în sus după o noapte obositoare: dis-de-dimineaţă; pentru Iacob, în schimb, este o trezire din somn. Cele două expresii, confruntate, dau un tablou unic, care prezintă cele două elemente de discernământ: lumina şi hotărârea de a se ridica pentru a acţiona. Putem înţelege mai bine ce spunem, dacă suntem atenţi la răspunsurile pe care Francisc şi Iacob le dau la răsăritul noii zile, care se prezintă ca o nouă condiţie de existenţă pentru amândoi. Iacob devine conştient de Dumnezeu care locuieşte în viaţa omului şi că ea însăşi este un loc sacru, un spaţiu, în care se actualizează această prezenţă; este sensul misterului Întrupării: Dumnezeu i pentru a intra alege umanitatea pentru a se face vizibil, pentru a locui împreună cu fiii omului7 ş în relaţie cu omul. În Francisc, această conştiinţă devine reflecţie atentă asupra lui însuşi, iar dimineaţa, în mare grabă a îndreptat calul spre Assisi, împăcat şi bucuros. Dacă suprapunem cele două imagini, avem o realitate unică: conştiinţa prezenţei lui Dumnezeu în viaţa proprie este o piatră pe care se poate construi o relaţie cu El, pornind de la 6 Ripartire da Cristo, n. 23 7 Cfr. Pr 8, 31 intrarea în sine şi de la găsirea înlăuntrul sinelui a urgenţei unui răspuns pe care numai Domnul îl poate da căutării noastre. Dar, în această trezire, există un pas în plus: Iacob luă piatra pe care şi-o puse drept pernă, o înălţă ca pe o piatră de mormânt şi vărsă ulei în vârful său; Francisc, în schimb, reia drumul în sens invers, adică se întoarce iarăşi pe urmele sale şi merge la Assisi, în aşteptarea unui răspuns al Domnului. Există, aşadar, o secvenţă de mişcări care definesc atitudinea care izvorăşte din aceste vise: convertirea, care începe cu punerea unei temelii diferite de cea precedentă, cu o hotărâre care determină parcurgerea în sens invers a propriului proiect pentru a reorienta propria viaţă spre Dumnezeu. 13. Aceste patru elemente, asupra cărora m-am oprit, schiţează un fel de itinerar care porneşte de la nelinişte şi, prin căutare, ajunge la convertire. Prea des rezervăm acest termen pentru a-i defini pe cei care, îndepărtaţi de Dumnezeu, se întorc la El şi la Biserică, sau îl folosim pentru a descrie drumul care ne-a condus la răspunsul pentru Domnul. Să desprindem, în schimb, din această celebrare jubiliară, ocazia de a reflecta asupra atitudinii noastre interioare şi să parcurgem din nou, fie personal, fie în comunităţi, fie ca Ordin, semnificaţia convertirii ca şi căutare de „sens” pentru viaţa noastră. Înainte de încheiere 14. Să ne întoarcem la Francisc, care, în Testament, povestind convertirea sa, ne deschide o fereastră asupra itinerarului interior care l-a condus la alegerea de a urma Evanghelia, conformând existenţa sa la Cristos cel sărac şi răstignit. Ce se întâmplă, apoi, după acel vis de la Spoleto? Răspunsul Domnului la întrebarea pusă în cursul acelei nopţi se caracterizează prin unele episoade care determină în el o alegere definitivă. Este însuşi Francisc cel care ne vorbeşte: „când eram în păcate mi se părea un lucru prea amar să văd leproşi, şi Domnul însuşi m-a condus printre ei şi mi-a fost milă de ei. Şi îndepărtându-mă de ei, ceea ce mi se părea amar mi-a fost schimbat în blândeţea sufletului şi a trupului. Şi, prin urmare, am stat puţin şi apoi am ieşit din lume”8. Mai întâi de toate, există o condiţie pe care el o defineşte drept păcat şi care îmbrăţişează întreaga lui existenţă de până în acest moment, de care îl eliberează intervenţia directă a lui Dumnezeu. Apoi avem amărăciunea, care defineşte mireasma păcatului în conexiune cu leproşii, simbol viu al păcatului ca lepră a sufletului. Văzând leproşii, Francisc încearcă dezgustul propriului păcat, care, pentru el, nu se limita numai la vinovăţii precise, dar era sensul unei vieţi legate de plăceri şi fără Cristos. Povestesc biografiile că „într-o zi, în timp ce mergea călare prin câmpia de la poalele oraşului Assisi, s-a întâlnit cu un lepros. Acea întâlnire neaşteptată l-a umplut de oroare. Dar, gândindu-se la propunerea de perfecţiune, deja concepută în mintea sa, şi reflectând că, dacă voia să devină cavaler al lui Cristos, trebuia înainte de toate să se învingă pe sine însuşi, a coborât de pe cal şi a alergat ca să-l îmbrăţişeze pe lepros şi, în timp ce acesta întindea mâna pentru a primi pomană, i-a oferit bani şi l-a sărutat”9. În Francisc, care trăia în căutarea sinelui, a propriei măreţii, această întâlnire determină o mare schimbare care are trăsăturile unei eliberări de sine, de propriul egoism, de păcat. Recunoaşterea, în leprosul pe care-l avea în faţă, a propriului păcat, şi coborârea în întâmpinarea lui cu un gest de milă, este momentul central al convertirii sale. În acest punct amarul devine blândeţe. Şi această blândeţe a sufletului şi a trupului devine bagajul pentru a pleca din lume, din acea lume în care trăise înainte. Dar, încă înainte de această ieşire din lume, Domnul i-a rezervat o altă întâlnire care îl marchează puternic: este Crucifixul de la San Damiano: „rugându-se îngenuncheat în faţa acelei imagini, s-a simţit invadat de o mare mângâiere spirituală şi, în timp ce fixa ochii plini de lacrimi spre crucea Domnului, a auzit cu urechile trupului o voce de pe cruce coborând spre el şi spunându-i de trei ori: Francisc, du-te şi repară biserica mea, care, după cum vezi, este toată în spuns, Francisc primeşte mandatul chemării sale şi, la sfârşitul vieţii sale, acea ruină!”10. În acest ră 8 Testament 1-4: FF 110 9 Legenda Maior I, 5: FF 1034 10 Legenda Maior II, 1: FF 1038 imagine va fi imprimată în trupul său, pentru că el însuşi, după o existenţă trăită în conformitate cu Evanghelia, va fi transformat în imaginea lui Cristos Isus. Visul astăzi 15. Am vrut să înaintez, în reflecţia mea, pe itinerarul „visului”, iar acum acest parcurs ne aduce în stare să luăm în considerare timpul actual în care trăim, după 800 de ani de la acea noapte din Spoleto. În încercarea de a actualiza drumul lui Francisc de Assisi, pentru ca el să aibă legătură cu viaţa noastră, aş vrea să pun nişte întrebări, care trebuie să ne fie drept ghid şi reflecţie în acest prim an al celebrării centenare a originilor carismei franciscane. • Neliniştea existenţială a lui Francisc este neliniştea fiecărui om. Este interesant să amintim o afirmaţie a filosofului danez S. Kierkegaard: „Dumnezeu se foloseşte de nelinişte pentru a atrage oamenii... pe El îl interesează intensitatea... Adică, atunci când El pune înainte cea mai mare nelinişte posibilă, atunci omul poate atinge tensiunea şi acea intensitate care-l face cu adevărat să-l iubească pe Dumnezeu... El vrea să neliniştească existenţa umană până în cel mai intim utarea lui Francisc, care îşi ia direcţia din punct al său, să rupă totul, să arunce totul în aer”11. Că neliniştea de fond, este, deci, căutarea fiecărui om. Vocaţia, chemarea lui Dumnezeu, este răspunsul la căutarea sensului vieţii şi al existenţei umane; vocaţia noastră este răspuns la căutarea noastră personală de sens? Mai este semnificativă pentru plinătatea vieţii noastre? Cum să-l descoperim şi să-l gustăm pe Dumnezeu ca Tatăl nostru care este în ceruri? • În ieşirea lui din lume, Francisc găseşte Chipul lui Cristos, de contemplat în ultimii, în marginalizaţii, în „răstigniţii lumii” din cauza suferinţei, a singurătăţii şi a oricărei dureri care cuprinde sufletul omenesc. El se apropie de ei, mai mult, le împărtăşeşte condiţia, alegând să trăiască Evanghelia în sărăcie. Iubirea pentru Cristos cel sărac şi răstignit este atât de eficientă încât să se iradieze în iubirea aproapelui celui mai singur şi uitat? Contemplarea Chipului său mai este pentru noi termometru pentru asceza şi conformarea totală a fiinţei noastre la al său a-fi-pentru-ceilalţi? • Schimbarea de viaţă întâmplată în Francisc devine un semn vizibil al unei vieţi noi, care se transformă în mărturie concretă a iubirii lui Cristos pentru om. „O existenţă transfigurată de sfaturile evanghelice devine mărturie profetică şi tăcută, dar împreună un elocvent protest împotriva unei lumi lipsite de umanitate. Ea angajează spre promovarea persoanei şi trezeşte o nouă fantezie a carităţii”12 Ce aşteaptă oamenii de la un fiu al Sf. Francisc, astăzi? Ce cere lumea aceluia care alege calea Evangheliei ca „formă de viaţă”? Ce aşteaptă Biserica de la noi? Cum putem sluji omul în momentele sale cele mai profunde? Ce răspuns suntem în măsură să dăm cu existenţa noastră? Care Chip al lui Dumnezeu se citeşte în viaţa noastră? O concluzie 16. Las deschise aceste întrebări, ca ele să devină solicitări pentru o sănătoasă nelinişte şi căutare a sensului, pe care suntem datori să-l dăm continuu răspunsului nostru pentru Domnul, care ne cheamă să parcurgem căile Evangheliei pe urmele lui Francisc de Assisi. Ispita de a ne încetini în răspunsuri predeterminate şi fără suflet ne poate atinge uşor, dar seraficul Părinte să mijlocească pentru noi pe lângă Tatăl cel Preaînalt, pentru ca viaţa noastră să fie mereu mai conformată Fiului Isus, Domnul nostru, şi luminată de Duhul Sfânt Mângâietor. 17. Un semn va caracteriza această primă etapă al proiectului de celebrare a Centenarului: fiecărui frate îi va fi înmânat Testamentul Sfântului Francisc. Şi asta pentru ca acest „a face 11 Cfr. S. KIERKEGAARD, L’inquietudine della fede, Gribaudi, Torino, 1968, p. 17 12 Ripartire da Cristo, n. 33 memoria” lui Francisc să devină paradigma memoriei noastre contemplative la ceea ce Dumnezeu a operat şi operează în viaţa noastră şi pentru viaţa noastră, pentru ca din contemplaţie să izvorască angajarea reînnoită de convertire, de asceză şi de sfinţire personală şi comunitară, aici şi astăzi. 18. Este sugerată o iniţiativă: un pelerinaj al fraţilor la un sanctuar Rivotorto provincial sau naţional sau, în funcţie de oportunităţi, al Conferinţei. La această iniţiativă s-ar putea adăuga şi aceea de a organiza o întrunire sau un capitol local despre situaţia socială şi/sau religioasă în care trăim şi despre eventualele alegeri sau iniţiative de pus în acţiune, ca franciscani. Este o sugestie care vrea să conjuge începuturile vieţii franciscane conventuale în propriul teritoriu cu studierea modului în care răspundem solicitărilor care apar astăzi din acelaşi teritoriu, să ne ceară o mărturie de viaţă şi de slujire care să traducă, în contextul culturii şi a Bisericii locale, modelul de întrupare a Evangheliei pe care Francisc ni l-a transmis. 19. Vă încredinţez această scriere a mea, invocându-l pe Tatăl ceresc cu rugăciunea de încheiere a Scrisorii către întreg Ordinul, care aş vrea să devină în mod deosebit a noastră în acest an: „Atotputernice, veşnice, Drepte şi milostive Dumnezeule, Dă-ne nouă, mizerabililor, să facem, pentru iubirea ta, Ceea ce ştim că tu vrei, Şi să vrem întotdeauna ce-ţi place, Pentru ca, purificaţi în interior, Iluminaţi în interior Şi aprinşi de focul Duhului Sfânt, Să putem urma paşii Fiului tău preaiubit, Domnul nostru Isus Cristos, Şi numai cu ajutorul harului tău Să ajungem la Tine, o, Preaînaltule, Care în perfecta Treime şi în simpla Unitate Vieţuieşti şi domneşti şi eşti glorificat, Dumnezeule atotputernic, în toţi vecii vecilor. Amin.”13 Dragi fraţi, Domnul să vă binecuvânteze şi să vă păzească; să vă arate tuturor faţa sa şi să aibă milă de voi; să-şi îndrepte privirea spre voi şi să vă dea pace. Prin mijlocirea seraficului nostru Părinte, Domnul să vă binecuvânteze. Roma, Sf. Apostoli, la 29 noiembrie 2005 Sărbătoarea Tuturor Sfinţilor Ordinului serafic Fratele vostru Fr. Joachim A. Giermek Ministru General 13 Scrisoare către întreg Ordinul 50-52: FF233 